open-index/open-wikipedia-markdown huggingface dataset:
माया देवी मंदिर, लुंबिनी

**माया देवी मंदिर**, नेपाल के लुंबिनी में एगो प्राचीन मंदिर बा आ ई  यूनेस्को के वर्ल्ड हेरिटेज साइट ह। परंपरानुसार एही जगह पर गौतम बुद्ध क जन्म भइल मानल जाला जहाँ बाद के समय में ई मंदिर बनावल गइल; बौद्ध परंपरा में बुद्ध के जनम के समय ई अस्थान एगो जंगल रहल।

मंदिर के समीप एक ठो ताल बा जेकरा के पुष्करिणी कहल जाला अउरी एगो  बगीचा बा। मंदिर के जगह पर प्राचीन काल के ईंटा क बनल ढाँचा के पहिचान तीसरी शती ईसा पूर्व के अशोक के बनवावल चीज के रूप में कइल जाला। 2013 में एकरी लगे एक ठो लकड़ी के बनल बौद्ध बिहार के ढाँचा मिलल जे छठईं सदी ईसा पूर्व के बनल ह अइसन पहिचान कइल गइल।

श्रेणी:नेपाल के पर्यटक आकर्षण
श्रेणी:बौद्ध मंदिर
अल्फ्रेड रसेल वालस

**अल्फ्रेड रसेल वॉलस** (1823–1913) एगो अंग्रेज  वैज्ञानिक रहलें जे प्रकृति, जानवरन, आ धरती के बारे में खूब पढ़ाई-लिखाई कइले रहलें। ऊ "प्राकृतिक चयन" के ज़रिए प्रजातियन के विकास के सिद्धांत अपने आप से खोजले रहलें। उनकर 1858 में छपल लेख, चार्ल्स डार्विन के लिखल चीज़न के साथे छपल, जेकरा से डार्विन के जल्दी से आपन किताब *On the Origin of Species* लिख के पूरा के प्रेरणा मिलल।

वॉलेस अमेज़न आ मलय द्वीपसमूह (Malay Archipelago) में बहुत फील्डवर्क कइले रहलें। ओहिजा ऊ "वॉलस लाइन" के खोज कइलन, जे बतावेला कि एह लाइन के एक ओर के इलाका में जानवर एशिया वाला बा लोग, आ दुसरहा ओर में ऑस्ट्रेलिया वाला। एह चलते वॉलेस के जीव भूगोल  (जीव-जानवर कहाँ-कहाँ कई कइसे बितरित बा, एकर अध्ययन) के जनक (father of Biogeography) कहल जाला।

ऊ रंग-बिरंग के जानवरन के बारे में सोचलें, आ देखवलें कि प्रकृति कइसे प्रजातियन के अलग-अलग बनावे में मदद करेला। 1904 में उनकर किताब "Man's Place in the Universe" में ऊ दूसर ग्रह पर जीवन हो सकेला कि ना – ए विषय पर सीरियस रिसर्च कइले रहलें।

विज्ञान के अलावा, वॉलस समाजिक मुद्दा पर भी बोललन। ऊ 19वीं सदी के ब्रिटेन के गलत सामाजिक-आर्थिक सिस्टम के आलोचना कइले रहलें। ऊ "spiritualism" (आध्यात्मिकता) में भी विश्वास करत रहलें, जेकरा चलते कुछ वैज्ञानिक लोग से उनकर मतभेद हो गइल। ऊ पर्यावरण पर इंसान के असर के लेके सबसे पहिले चेतावनी देवे वाला वैज्ञानिकन में से एक रहलें।

उनकर किताब "The Malay Archipelago", जे 1869 में छपल, आजो लोग पढ़ेला आ पसंद करेला।

## नोट


## संदर्भ

## बाहरी कड़ी

श्रेणी:अंग्रेज बैज्ञानिक
श्रेणी:1823 में जनम
श्रेणी:1913 में निधन
नवयान

**नवयान**, जवन के मतलब होला "नया वाहन", एगो खास किसिम के बौद्ध धर्म के रूप ह, जवन डॉ. भीमराव अंबेडकर बनवले रहलें। एकर मकसद रहल समाज के भलाई खातिर बौद्ध सिद्धांतन के लागू कइल, न कि नया संप्रदाय बनावल।

अंबेडकर भारत के संविधान बनावे में मुख्य भूमिका वाला, एगो वकील, नेता आ बौद्ध धर्म के जानकार रहलें। ऊ खुद "अछूत" परिवार में जनमल रहलें, आ बाद में दुनियाभर के मजहब – हिंदू, बौद्ध, सिख, ईसाई, इस्लाम – के 21 साल ले पढ़लन। 1935 में ऊ हिंदू धर्म छोड़े के फैसला कइले रहलें, आ आखिरकार 14 अक्टूबर 1956 के बौद्ध धर्म अंगीकार कइले रहलें, अपना मरे से लगभग छह हफ्ता पहिले।

नवयान बौद्ध धर्म परंपरागत थेरवाद, महायान आ वज्रयान से अलग किसिम के बा, बाकिर ई एकदम नया शाखा ना, बलुक समाजिक सुधार के एगो आंदोलन ह, जवन बौद्ध धर्म के आधुनिक जरूरतन के हिसाब से दोबारा व्याख्या करेला। अंबेडकर ई मानत रहलें कि बौद्ध धर्म समाज सुधार खातिर मार्क्सवादो ले बड़ विकल्प ह।

नवयान के माननिहार लोगन के अक्सर "नवबौद्ध" या "अंबेडकरवादी बौद्ध" कहल जाला। "नवयान बौद्ध" शब्द बहुत कम इस्तेमाल होला। इनकर सबसे जादे अनुयायी महाराष्ट्र में बाड़ें। अंबेडकर के किताब *[[दि बुद्धा एंड हिज धम्मा|The Buddha and His Dhamma]]* के नवयान बौद्धन खातिर धर्मग्रंथ जइसन मानल जाला।

एह तरीका से, नवयान बौद्ध धर्म, डॉ. अंबेडकर के समाज सुधार आ समानता के विचार पर आधारित एगो आधुनिक बौद्ध आंदोलन ह, जेकर जड़ बौद्ध सिद्धांत में बा, बाकिर मकसद वर्तमान सामाजिक अन्याय के जवाब देवे के बा।

## भारत में इस्थिति
Scheduled Castes Order (Amendment) Act, 1990 के तहत दलित बौद्धन के आरक्षण के अधिकार देहल गइल आ ऊ लोग के अनुसूचित जाति (SC) के दर्जा भी मान्यता मिलल।

2011 के जनगणना के हिसाब से भारत में कुल 84 लाख बौद्ध बाड़ें, जवना में से करीब 87% (73 लाख) नवयान बौद्ध बाड़ें। एकर लगभग 90% (65 लाख) लोग महाराष्ट्र राज्य में बसल बा।

IndiaSpend के 2017 के रिपोर्ट के मुताबिक, भारत में बौद्धन के साक्षरता दर 81.29% बा, जवन कि देश के औसत 72.98% से अधिक बा। हालाँकि, ई रिपोर्ट नवयान आ अन्य बौद्धन में फर्क ना बतावत बा। महाराष्ट्र में जहाँ अधिकतर नवयान बौद्ध बाड़ें, ओहिजा इनहन लोगन क साक्षरता दर 83.17% बा, जे राज्य के औसत 82.34% से तनिका सा ऊँचे बाटे।

विद्वान ज्याँ दारियाँ (Jean Darian) के हिसाब से, भारत में बौद्ध धर्म में धर्मांतरण आ एकर बढ़ती के पीछे केवल धार्मिक कारण ना, बलुक राजनीतिक आ आर्थिक जरूरत आ प्रशासनिक ढाँचा के विस्तारो जिम्मेदार बा।

## संदर्भ

श्रेणी:बौद्ध धर्म के शाखा
हनुमान जयंती

**हनुमान जयंती**, जेकरा के **हनुमान जन्मोत्सव** भी कहल जाला, हिंदू देवता आ *[[रामायण]]* आ एकरे कई संस्करण सभ के नायक सभ में से एक हनुमान के जनम मनावे वाला हिंदू परब हवे ।  भारत के हर राज्य में हनुमान जयंती के तिहुआर समय आ परंपरा के हिसाब से अलग-अलग समय पर होला। भारत के अधिकतर उत्तरी राज्यन में ई परब हिंदू महीना चैत्र (चैत्र पूर्णिमा) के पुर्नवासी के दिन मनावल जाला। तेलुगु राज्य में आंजनेय जयंती के नाँव से ई  वैशाखा महीना में हर बहुला (शुक्ल पक्ष) दशमी के तेलुगु कैलेंडर के अनुसार मनावेला । कर्नाटक में, अँजोर पक्ष तेरस के दिन, मार्गशीर्ष महीना में या वैशाखा में हनुमान जयंती मनावल जाला जबकि केरल आ तमिलनाडु नियर कुछ राज्यन में धनु महीना (तमिल में *मार्गाझी* कहल जाला) में मनावल जाला।

हनुमान जयंती पूरबी राज्य ओडिशा में पन संक्रांति के दिन मनावल जाला, जवन ओडिया नया साल के साथ मेल खाला।

हनुमान जी के राम, विष्णु के अवतार  के अनन्य भक्त मानल जाला, जे अपना अटूट भक्ति खातिर व्यापक रूप से जानल जालें। उनुका के बल, बुद्धि आ शक्ति के प्रतीक के रूप में पूजल जाला।

## जन्म
left|thumb|358x358px| अंजनी (अंजना) बाल हनुमान के साथ - कांस्य, पल्लव काल, मथुरा सरकारी संग्रहालय, भारत
हनुमान एगो *वानर* हवें, केसरी आ अंजना के घरे जनमल रहलन। हनुमान जी के वायु भा पवन देवता के आकाशीय पुत्र के रूप में भी जानल जाला आ उनुके पवनपुत्र कहल जाला।  उनकर माई अंजना एगो *अप्सरा* रहली जे एगो श्राप के चलते धरती पर पैदा भइल रहली। बेटा पैदा कइला पर एह अभिशाप से मुक्ति मिल गइल।

## पूजा
हनुमान के बुराई पर जीत हासिल करे आऊ सुरक्षा प्रदान करे के क्षमता वाला एगो देवता के रूप में पूजा कइल जाला. एह पर्व पर हनुमान के भक्त लोग उनका के मनावेला आ उनकर सुरक्षा आ आशीर्वाद के मांग करेला। उ पचे मंदिरन में उनुकर उपासना करे खातिर मिल के धार्मिक तरीका से चढ़ावा चढ़ावे ला आ एकरा बदलें भक्तन के प्रसाद पावे ला। लोग जे उनका के माने लें आ, ऊ हनुमान चालिसा आ रामायण जइसन हिंदू ग्रंथ से पढ़े लें। भक्त मंदिरन में जालें आ हनुमान के मुर्ती से आपन माथे पर सेनुर के टीका लगावे लें।

किंवदंती के अनुसार, जब हनुमान सीता के अपना माथे पर सेनुर लगावत देखलन, त उ एह रीति रिवाज के बारे में पूछलें। सीता जवाब दिहली कि अइसन करे से उ अपना पति राम के लंबा जीवन सुनिश्चित कर सकेला। तब हनुमान आपन पूरा शरीर के सेनुर से ढकढकावे लगलन, एही से राम के अमरता सुनिश्चित भइल।

साथे-साथ ही इहो मानल जाला कि हनुमान जी के मन में रख के ध्यान करे वाला आ उनकर मंत्र के जाप करे वाला के हमेशा हनुमान जी के आशीर्वाद मिलेला। एकरा अलावा, ओह लोग के जीवन में जवन भी परेशानी आ समस्या होला ओकरा के ओकरा के हनुमान जी एक तरह से चमत्कार क के खतम क देलें।

## इहो देखल जाव

* नरसिंह जयंती
* रामा नवमी
* कृष्ण जन्माष्टमी

## संदर्भ

## बाहरी कड़ी
* 

श्रेणी:अप्रैल के परब-तिहुआर
श्रेणी:मार्च के परब-तिहुआर
श्रेणी:जनवरी के परब-तिहुआर
श्रेणी:भारत के परब तिहुआर आ उत्सव
एक्स

**एक्स** (**X** चाहे **x**) अंग्रेजी आ अउरी कई भाषा सभ के लिखे खातिर इस्तेमाल होखे वाला मॉडर्न लैटिन अल्फाबेट (चाहे रोमन अच्छर) सभ में 24 अल्फाबेट हवे। 

श्रेणी:लैटिन अच्छर
महाकाव्य

**महाकाव्य**, जेकरा *सर्गबंध* के नाँव से भी जानल जाला, परंपरागत (क्लासिकल) संस्कृत में, भारतीय एपिक कबितई के एगो बिधा ह। कई सर्ग में बाँटल, महान भा आदर्श लोगन के बारे में लिखल, अलंकारिक आ विस्तृत बिबरन, आ मौलिक बिबरन महाकाव्य के कुछ बिसेस्ता गिनावल जाली। संस्कृत के आदिकाव्य के रूप में वाल्मीकि के रामायण आ वेद व्यास के महाभारत के नाँव गिनावल जाला। बाद के समय में कालिदास, भारवि, माघ नियन कवी लोगन द्वारा महाकाव्य रचल गइलें।

श्रेणी:संस्कृत साहित्य
टी10 क्रिकेट

**टी10 क्रिकेट** (T10 - जेकरा के टी-टेन बोलल जाला) एगो छोट फॉर्म वाला क्रिकेट ह। एकरा में दू गो टीम एक-एक पारी खेलेली, जवना के अधिक से अधिक दस ओवर (यानि 60 वैध बाल) तक सीमित कइल गइल बा। ई खेल लगभग 90 मिनट ले चलेला। ई फॉर्मेट के प्रेरणा ट्वेंटी-20 क्रिकेट से मिलल ह।
ड्रीम11

**ड्रीम11** (*Dream11*; *ड्रीम इलेवन*) एगो भारतीय फैंटेसी स्पोर्ट्स प्लेटफॉर्म बा जे यूजर लोगन के डेली फैंटेसी स्पोर्ट्स प्रतियोगिता खेले खातिर मोका दे ला, मुख्य रूप से क्रिकेट में। अप्रैल 2019 में, ड्रीम 11 यूनिकोर्न बने वाली पहिला भारतीय फैंटेसी स्पोर्ट कंपनी बन गइल। नवंबर 2021 में, ड्रीम 11 के कुल वैल्यू 8 अरब डॉलर के रहल। अक्टूबर 2023 में, ड्रीम 11 के दावा के हिसाब से एकर कुल 200 मिलियन यूजर रहलें।

## संदर्भ

श्रेणी:मुंबई में आधारित कंपनी
श्रेणी:भारतीय कंपनी
अंबेडकर जयंती

**अंबेडकर जयंती** हर साल 14 अप्रैल के, डॉ. भीमराव अंबेडकर के याद में मनावल जाला, जे एक ठो बड़ नेता आ समाज सुधारक रहलन। ई दिन अंबेडकर के जनम के दिन ह, जे 14 अप्रैल 1891 के जनमल रहलन। कुछ लोग एह दिन के "समानता दिवस" के नाँव से मनावे ला।

2016 में, जब अंबेडकर जी के 125वाँ जनमदिन रहल, त लोग दिल्ली के संसद भवन में जुट के उहाँ के श्रद्धांजलि दिहल। एह दिन मुंबई के चैत्यभूमि आ नागपुर के दीक्षाभूमि में लोग उनुकर सम्मान करे ला। अंबेडकर जी के मूर्ति पर माला चढ़ावे आ श्रद्धा देखावे खातिर राष्ट्रपति, प्रधानमंत्री आ कई गो बड़ नेता लोग दिल्ली में संसद वाला मूर्ति प जाइल करेला।

अंबेडकर जयंती भारते ना, बलुक विदेशो में मनावल जाला। खासकर दलित, आदिवासी, मजदूर, मेहरारू लोग आ जे लोग अंबेडकर जी के देख के बौद्ध बनल बा, उ लोग बहुत मान से ई दिन मनावेला। भारत में जगह-जगह लोग अंबेडकर के मूर्ति लगे जुलूस लेके जाला, गाना-बजाना आ जोश के साथ एह दिवस के मनावे ला। 2020 में त पहिल बेर ई जयंती ऑनलाइन भी मनावल गइल रहे।

श्रेणी:अप्रैल के घटना आ अवसर
एडेनियम ओबेसम

***एडेनियम ओबेसम*** (*adenium obesum*), जेकरा के आम बोलचाल में ***डेज़र्ट रोज*** (desert rose) कहल जाला, एगो जहरीला फूल वाला पौधा हवे, जे *apocynaceae* परिवार के *apocynoideae* उप-परिवार के *nerieae* गोत्र में आवेला।

ई पौधा साहेल (Sahel) क्षेत्र — जे सहारा के दक्खिन में पड़ेला (मॉरिटानिया आ सेनेगल से लेके सूडान तक ले) — के साथे-साथ उष्णकटिबंधीय आ उपोष्णकटिबंधीय पूरबी आ दक्खिनी अफ्रीका आ अरब प्रायद्वीप के मूल निवासी हवे।

ए फूल के अउरी नामन में साबी स्टार (Sabi star), कुडू (kudu), मॉक अज़ेलिया (mock azalea), आ इंपाला लिली (impala lily) सामिल बा।

एडेनियम ओबेसम समशीतोष्ण इलाका में लोग के बीच बहुत पॉपुलर घरेलू सजावटी पौधा आ बोंसाई (bonsai) के रूप में जानल जाला।

## संदर्भ

श्रेणी:सजावटी पौधा
एडेनियम

***एडेनियम*** (*Adenium*) एगो फूलवाला पौधा के जीनस हवे, जे *Apocynaceae* परिवार में आवेला आ पहिला बेर 1819 में जीनस के रूप में वर्णित भइल रहे। ई अफ्रीका आ अरबी प्रायद्वीप के मूल निवासी हवे।

## उगावल आ इस्तेमाल
*[[एडेनियम ओबेसम]]* (Adenium obesum) के समशीतोष्ण आ उष्णकटिबंधीय इलाकन में घरेलू सजावट के पौधा के रूप में उगावल जाला। एकर कई गो संकर (hybrids) विकसित भइल बा। एडेनियम लोगन के रंग-बिरंग के फूल आ अजीब मोटगर कांड (caudex) के चलते पसंद परे ला। ई गमला में कई साल तक उगावल जा सकेला आ बोंसाई (bonsai) बनावे में अक्सर इस्तेमाल होखे ला।

एडेनियम प्रजाति के फर जोड़ा फल (follicular fruit) होखे लें। ई फर फाट के बीया छोड़ेला, ओह बीया में दोहरा *[[पैपस]]* (pappus) (मतलब हर किनारा पर रोआँ के झुंड) रहेला, जेकरा से हवा में उड़ के एह पौधा के फैलाव होला।

बीया से उगावल पौधा जननात्मक रूप से ठीक अपना महतारी-पौधा'वे (mother plant) जइसन ना होला, एही से बढ़ियाँ किसिम के पौधा आमतौर पर grafting (कलम लगावे) से बढ़ावल जालें। जननात्मक रूप से एक-जैसन पौधा cutting (कलम काट के) से भी उगावल जा सकेला। बाकिर कटिंग से उगावल पौधा में मोटगर caudex ओतना जल्दी ना बन पावेला, जेतना बीया से उगला पर होला।

*एडेनियम बोहेमियेनम* (Adenium boehmianum), *ए. मल्टीफ्लोरम* (A. multiflorum), आ *ए. ओबेसम* (A. obesum) के रस में जहरीला cardiac glycosides रहेला, जवन अफ्रीका भर में बड़हन जानवरन के शिकार खातिर तीर में जहर के रूप में इस्तेमाल होखेला।

## संदर्भ

श्रेणी:सजावटी पौधा
रूह अफ़ज़ा

**रूह अफ़ज़ा** एगो ड्रिंक ह, जे गाढ़ स्क्वैश (शरबत के सिरप) होला। एकरा के 1906 में हकीम अब्दुल हमीद तैयार कइलें आ हकीम हाफ़िज़ अब्दुल मजीद एकरा के बाजार में ले अइलें। आज के समय में रूह अफ़ज़ा के बनावे वाली कंपनी हमदर्द इंडिया ह (जे मुख्य कंपनी बा), आ ओकरे साथे हमदर्द लेबोरेट्रीज (वक़्फ़) पाकिस्तान आ हामदर्द लेबोरेट्रीज (वक़्फ़) बांग्लादेशो में बनावल जाला। 1948 से लेके अब तक ई सिरप भारत, पाकिस्तान आ बांग्लादेश में बनावल जात बा।

बाकी देशन में भी कुछ अउरी कंपनी सभ ईहे बिना-पेटेंट वाला नुस्खा से रूह अफ़ज़ा जइसन ड्रिंक बनावेली। रूह अफ़ज़ा के यूनानी नुस्खा में कई गो चीज शामिल बा जे ठंढक देबे वाला मानल जालें, जइसे गुलाब — जे खासकर गरमिन में 'लूहि' से बचावे खातिर इस्तेमाल होला।

ई ड्रिंक रमजान के महीना में बहुत मशहूर होला, खास करके इफ्तार के समय पीअल जाला। बजार में ई सिरप के रूप में बिकेला, जेकर इस्तेमाल लोग शरबत, ठंढा दूध, बर्फ वाला मिठाई, आ फालूदा जइसन ठंढा मिठाई में स्वाद बढ़ावे खातिर करेला।

रूह अफ़ज़ा के मतलब कुछ लोग "आत्मा के ताजगी देवे वाला" भी बतावेला। कहल जाला कि ई नाम रूह अफ़ज़ा के बनावे वाला हकीम साहेब खुदे सोच के रखले रहलें, आ ओह में संस्कृति के असर भी रहले हो सकेला।

## संदर्भ

श्रेणी:पेय
ग्रोक (एआइ चैटबॉट)

**ग्रोक** एगो जनरेटिव आर्टिफिशियल इंटेलिजेंस चैटबॉट बा, जवन एक्सएआइ (xAI) कंपनी बनवले बिया। ई "ग्रोक" नाँव के बड़हन भाषा मॉडल (LLM) पर आधरित बा, आ एकरा के 2023 में एलन मस्क के पहल पर सुरू कइल गइल। ई चैटबॉट के बारे में कहल जाला कि एकर "ह्यूमर के भाव" बा, मतलब ई मजेदार जवाब दे सकेला, आ ई आपन साथी प्लेटफॉर्म X (जेकर पहिल नाँव ट्विटर रहल) से सीधा जुड़ल बा।

## पाछे के कहानी
### ओपनएआई

एलन मस्क 2015 में सैम ऑल्टमैन के संगे मिल के एक ठो एआई रिसर्च संस्था ओपनएआई के शुरुआत कइले रहलें। बाकिर 2018 में ऊ कंपनी के बोर्ड से अलग हो गइले। ओह फैसला पर मस्क कहले रहले कि ऊ "ओपनएआई के कुछ फैसला से सहमत ना रहलें।"

ओपनएआई आगे चल के 2022 में ChatGPT लांच कइलस, आ मार्च 2023 में GPT-4 भी ले आइलस।

एही मार्च में, एलन मस्क Future of Life Institute के एगो खुला चिट्ठी पर दस्तखत कइले रहलें — ओह चिट्ठी में माँग कइल गइल रहे कि GPT-4 से ताकतवर जेतना भी एआई बनावल जात बा, ओह पर छह महीना के रोक लगावल जाय।

### ट्रुथ जीपीटी

अप्रैल 2023 में एलन मस्क, "Tucker Carlson Tonight" नाँव के इंटरव्यू शो में कहलें कि ऊ एगो नया एआई चैटबॉट बनावे के सोचत बाड़ें, जवन के ऊ "TruthGPT" नाँव दिहले रहले। एकरा बारे में ऊ कहलें कि ई "एकदम सच खोजे वाला एआई होई, जे सगरो ब्रह्मांड के सच्चाई समुझे के कोशिश करी।"

मस्क के ई चिंता रहे कि ChatGPT के "राजनीतिक रूप से ठीक-ठाक बोले" खातिर ट्रेन कइल जात बा।

### ग्रो़क

TruthGPT के बादे ओकर नया नाँव "ग्रो़क" पड़ल। ई "ग्रो़क" शब्द रॉबर्ट ए. हाइनलाइन के 1961 में लिखल साइंस फिक्शन नावेल Stranger in a Strange Land से आइल बा। ओह किताब में "ग्रो़क" के मतलब होला — "किसी चीज़ के पूरा दिल-दमाग से गहराई से समुझ लिहल"।

## संदर्भ

श्रेणी:चैटबॉट
श्रेणी:आर्टिफिशियल इंटेलिजेंस
रिंग ऑफ फायर

***रिंग ऑफ फायर*** (), जेकरा के **पैसिफिक रिंग ऑफ फायर**, **रिम ऑफ फायर**, **ग्रिडल ऑफ फायर**, भा *'सर्कम पैसिफिक बेल्ट* भी कहल जाला, एगो बड़हन टैक्टॉनिक इलाका बा, जहाँ बहुते ज्वालामुखी आ भूकंप होला। ई इलाका लगभग 40,000 किलोमीटर लंब आ 500 किलोमीटर तक चौड़ा बा, आ ई पूरा प्रशांत महासागर के चारों ओर फैलल बा।

एह घेरा में 750 से 915 तक सक्रिय, या फिर सुतल ज्वालामुखी बा, जवन दुनिया के कुल ज्वालामुखियन के करीब दो-तिहाई ह। दुनिया के करीब 90% भूकंप, आ अधिकतर बड़हन भूकंप, एह इलाका में होखेला।

ई कौनों एक ठो चट्टानी रचना ना ह, बलुक अलग-अलग टैक्टॉनिक प्लेट के टकराव से बनल बा। माने, जेह-जगह प्लेट एक-दूसरा के नीचे घुसत बा, ओहिजा समुंदर के खाई, ज्वालामुखी पर्वत श्रृंखला, आ अइसन अउरी रचनाएं बन गइल बाड़ी स।

कइगो इलाका के शामिल करे पर विवाद भी बा, जइसे कि अंटार्कटिक प्रायदीप आ पच्छिमी इंडोनेशिया।

रिंग ऑफ फायर के उमिर 35 मिलियन साल से जादे बा, बाकिर कुछ इलाका में प्लेटन के टकराव बहुत पहले से हो रहल बा। अबले 350 से जादे ज्वालामुखी इतिहास में फूट चुकल बाड़ी स, आ पृथिवी के 4 गो सबसे बड़हन विस्फोट होलोसीन काल में एही इलाका में भइल बा।

दुनिया के जवन ज्वालामुखी समुद्र सतह से ऊपर बाड़न, उ अधिकतर एही रिंग ऑफ फायर में बा। एहमें मुख्य रूप से स्ट्रेटावल्कैनो बाड़ें – जइसे Mount St. Helens, जवन विस्फोट से राख आ लावा दूनों उगले ला। लावा में मुख्य रूप से एंडेसाइट आ बेसाल्टिक एंडेसाइट बाड़ें, बाकिर डेसाइट, रायोलाइट, बेसाल्ट वगैरह भी देखे के मिलेला। एकरे अलावे, एह इलाका में शील्ड वल्कैनो (जइसे प्लोस्की तोल्बाचिव) आ समुंद्र भीतरी ज्वालामुखी (जइसे मोनोवाई) भी बा।

श्रेणी:प्रशांत महासागर
श्रेणी:प्लेट टेक्टॉनिक्स
सिल्वीकल्चर

**सिल्वीकल्चर** () एगो तरीका ह, जवना से जंगल के बढ़त, बनावट, आ गुणवत्ता पर कंट्रोल कइल जाला, ताकि इंसान के जरुरत, खास कर के लकड़ी उत्पादन, पूरा कइल जा सके। ई शब्द लैटिन के *silvi*- (माने ‘जंगल’) आ *culture* (माने ‘पालन-पोषण’) से बनल बा। जंगल आ बन के अध्ययन के *सिल्वोलॉजी* कहल जाला। सिल्वीकल्चर में ईहो देखल जाला कि जंगल के देखभाल आ ट्रीटमेंट से उनका उपज में सुधार आ संरक्षण होखे।

सामान्य रूप से, सिल्वीकल्चर एगो विज्ञान आ कला ह, जवन कि *सिल्विक्स* (यानि जंगल के पेड़-पौधा के जीवन इतिहास आ विशेषता सभ) के जानकारी पर आधारित होखेला। ई लोकल या क्षेत्रीय परिस्थिति के ध्यान में रखके जंगल के पेड़न के उगावल, बढ़ावल आ उनका के सही ढंग से सँभारे के काम ह।

सिल्वीकल्चर आ फॉरेस्ट्री (वन विज्ञान) में फर्क ई बा कि सिल्वीकल्चर के फोकस जंगल के छोटे-छोटे हिस्सा (stand-level) पर होखेला, जवन कि एक्टिव तरीका से मैनेज कइल जाला। जबकि फॉरेस्ट्री एगो व्यापक अवधारणा ह, जवना में संरक्षित या प्राकृतिक जंगल भी आवेला, जहाँ हर हिस्सा पर ट्रीटमेंट जरूरी नइखे।

सिल्वीकल्चर में अक्सर एडाप्टिव मैनेजमेंट (adaptive management) के इस्तमाल होखेला — मतलब समय-समय पर रणनीति में बदलाव कर के मैनेजमेंट कइल जाला।
मिचल मार्श

**मिचल रॉस मार्श** (जनम 20 अक्टूबर 1991) एगो ऑस्ट्रेलियन अंतरराष्ट्रीय क्रिकेट खिलाड़ी हउवें जे ऑस्ट्रेलिया खातिर तीनों फॉर्मेट (टेस्ट, वनडे, टी20) में खेलत बाड़ें। मार्श एह समय ऑस्ट्रेलिया के टी20 टीम के कप्तान हउवें, आ ऊ हर फॉर्मेट में उप-कप्तान के रूप में भी काम कइले बाड़ें। घरेलू क्रिकेट में ऊ वेस्टर्न ऑस्ट्रेलिया खातिर खेलेलन आ बिग बैश लीग (BBL) में पर्थ स्कॉर्चर्स के टीम में बाड़ें।

मार्श ओह ऑस्ट्रेलियन टीम के हिस्सा रहलें जे 2015 के क्रिकेट वर्ल्ड कप, 2021 के टी20 वर्ल्ड कप जीतलस, आ 2023 के क्रिकेट वर्ल्ड कप में ऊ उप-कप्तान रहलें।

मार्श पहिले डेक्कन चार्जर्स, पुणे वॉरियर्स इंडिया, सनराइजर्स हैदराबाद, आ दिल्ली कैपिटल्स खातिर आईपीएल में खेल चुकल बाड़ें।

## संदर्भ

श्रेणी:ऑस्ट्रेलिया के किकेटर
साईं सुदर्शन

**भारद्वाज साईँ सुदर्शन** () (जनम 15 अक्टूबर 2001) एगो भारतीय अंतरराष्ट्रीय क्रिकेट खिलाड़ी हउवें, जे घरेलू क्रिकेट में तमिलनाडु खातिर, इंडियन प्रीमियर लीग (IPL) में गुजरात टाइटंस खातिर, आ काउंटी चैंपियनशिप में सरे काउंटी क्रिकेट क्लब खातिर खेलत बाड़ें। उनीं आपन वनडे इंटरनेशनल (ODI) डेब्यू दिसंबर 2023 में साउथ अफ्रीका के खिलाफ कइले रहलन।​

## बैकग्राउंड
सुधर्शन के पिता एगो एथलीट रह चुकल बाड़ें, जे ढाका में भइल साउथ एशियन गेम्स में भारत के प्रतिनिधित्व कइले रहलें, जबकि उनकर माई राज्य स्तर के वॉलीबॉल खिलाड़ी रह चुकल बाड़ी।​

## घरेलू करियर

2019/20 राजा ऑफ पलायमपट्टी शील्ड में, ऊ अलवरपेट CC खातिर 52.92 के औसत से 635 रन बना के टीम के प्रमुख रन स्कोरर रहलें। 4 नवंबर 2021 के, ऊ तमिलनाडु खातिर 2021–22 सैयद मुश्ताक अली ट्रॉफी में आपन ट्वेंटी20 डेब्यू कइले रहलें। 8 दिसंबर 2021 के, ऊ तमिलनाडु खातिर 2021–22 विजय हजारे ट्रॉफी में आपन लिस्ट A डेब्यू कइले रहलें। फरवरी 2022 में, गुजरात टाइटंस ऊ के 2022 के IPL नीलामी में खरीदले रहल। TNPL में उनकर प्रदर्शन के आधार पर ऊ IPL टीम में चयनित भइलें।​

अप्रैल 2022 में, विजय शंकर के चोट के कारण ऊ IPL में डेब्यू कइले रहलें।​

2023 के IPL सीजन में, सुधर्शन 51.71 के औसत से 362 रन बनवले रहलें। IPL फाइनल में चेन्नई सुपर किंग्स के खिलाफ ऊ 96 रन बनवले रहलें, बाकिर उनकर टीम गुजरात टाइटंस उ मैच हार गइल। अगस्त 2023 में, सुधर्शन सरे खातिर 2023 काउंटी चैंपियनशिप के अंतिम तीन मैच खातिर साइन कइले रहलें।​

श्रेणी:तमिलनाडु के क्रिकेटर
डिजिटल फुटप्रिंट

**डिजिटल फुटप्रिंट** () भा **डिजिटल शैडो** से मतलब बा – इंटरनेट भा डिजिटल डिवाइस पर कवनो आदमी के पहचान बने वाला उ ट्रैसेबल (खोजे लायक) गतिविधि, काम, योगदान आ बातचीत। ई डिजिटल चिन्ह कौनों आदमी, बिजनेस, संस्था चाहे कंपनी के भी हो सकेला।

डिजिटल फुटप्रिंट के दू हिस्सा में बाँटल जाला – पैसिव (Passive) फुटप्रिंट – जब यूजर कुछ जाने-अनजाने में करेला, जइसे वेबसाइट ब्राउज करे पर कुकीज सेव हो जाला; एक्टिव (Active) फुटप्रिंट – जब यूजर खुदे जानकारी साझा करेला, जइसे सोशल मीडिया पोस्ट, ब्लॉग लिखल, या फोरम में हिस्सा लिहल।

## प्रभाव

डिजिटल फुटप्रिंट के उपयोग के कुछ सकारात्मक आ कुछ नकारात्मक असर होला।
### नकारात्मक असर

प्राइवेसी (गोपनीयता) से जुड़ल समस्या हो सकेला। बिना इजाजत, लोग सर्च इंजन के मदद से किसी के निजी जानकारी खोज सकेला कंपनी सभ यूजर के ब्राउजिंग हिस्ट्री के आधार पर पर्सनल विज्ञापन देखावेला।

### सकारात्मक असर
कुछ लोग आपन डिजिटल पहचान से सोशल मीडिया इनफ्लुएंसर बन के कमाई करेला। नौकरी के समय, कंपनी लोग ऑनलाइन प्रोफाइल देख के कैंडिडेट के जांच करेला, जे सस्ता आ आसान तरीका ह। दू गो बराबर कैंडिडेट में जवन कैंडिडेट के डिजिटल फुटप्रिंट बढ़िया होखे, ओकरे के फायदा मिल सकेला।

आज के समय में जइसे-जइसे टेक्नोलॉजी बढ़ रहल बा, छोट-छोट लरिकनों के डिजिटल फुटप्रिंट बन रहल बा, जेकर असर कॉलेज एडमिशन तक ले हो सकेला।

## संदर्भ

श्रेणी:इंटरनेट
अंकित भारती

**अंकित भारती** एगो भारतीय राजनीतिज्ञ हवें आ सैदपुर विधानसभा क्षेत्र से 18वीं उत्तर प्रदेश विधानसभा के सदस्य हवें .    उ समाजवादी पार्टी के सदस्य बाड़े .
अंकित यादव

**अंकित यादव** (जनम 19 नवंबर 1993) एगो भारतीय क्रिकेटर बाड़ें।  ऊ 18 फरव ऊ 12 फरवरी 2020 के पहिला श्रेणी के शुरुआत कइलें, 2019–20 के रंजी ट्रॉफी में ओडिशा खातिर।
निकोलस पूरन

**निकोलस पूरन** (Nicholas Pooran; जनम 2 अक्टूबर 1995) एगो त्रिनिदाद के क्रिकेट खिलाड़ी हउवें जे अबहीं वेस्टइंडीज क्रिकेट टीम के लिमिटेड ओवर्स फॉर्मेट में नुमाइंदगी करत बाड़ें आ कबो-कबो टीम के कप्तानीयो करत बाड़ें। ऊ घरेलू स्तर पर त्रिनिदाद आ टोबैगो खातिर खेलेलन आ इंडियन प्रीमियर लीग (IPL) में लखनऊ सुपर जायंट्स टीम के हिस्सा बाड़ें। पूरन आपन अंतरराष्ट्रीय डेब्यू वेस्टइंडीज खातिर सितंबर 2016 में कइले रहलन। मई 2022 में ऊ वेस्टइंडीज के लिमिटेड ओवर्स टीम के कप्तान बनावल गइलन, बाकिर नवम्बर 2022 में ऊ कप्तानी से इस्तीफा दे दिहलन।

## टी20 कैरियर
फरवरी 2017 में, निकोलस पूरन के मुंबई इंडियंस टीम 2017 के इंडियन प्रीमियर लीग (IPL) खातिर 30 लाख रुपइया में खरीदले रहल, बाकिर ऊ पूरा सीजन में एको मैच ना खेललन।

पूरन 2017 में पाकिस्तान सुपर लीग (PSL) में इस्लामाबाद यूनाइटेड खातिर खेललन, जहाँ ऊ इंग्लैंड के बेन डकेट के बदले टीम में शामिल भइल रहलन। ऊ प्ले-ऑफ से पहिले टीम में जुड़लन आ कराची किंग्स के खिलाफ आपन डेब्यू कइले रहलन।

2018 के IPL नीलामी में पूरन आपन बेस प्राइस 50 लाख रुपइया रखले रहलन, बाकिर ऊ बिकाइल ना।

अक्टूबर 2018 में, पूरन के 2018–19 के बांग्लादेश प्रीमियर लीग खातिर ड्राफ्ट के बाद सिलहट सिक्सर्स टीम में शामिल कइल गइल। ऊ ओह टूर्नामेंट में टीम खातिर सबसे बेसी रन बनावे वाला खिलाड़ी रहलन, जहाँ ऊ 11 मैच में कुल 379 रन बनवले रहलन।

दिसंबर 2018 में, पूरन के किंग्स इलेवन पंजाब (अब पंजाब किंग्स) 2019 के IPL खातिर 4.2 करोड़ रुपइया (लगभग $590,000) में खरीदलस। IPL 2020 में पूरन के प्रदर्शन जबरदस्त रहल, ऊ 14 मैच में कुल 353 रन बनवले रहलन। ऊ 2020 के IPL सीजन में सबसे बेसी छक्का मारे वाला खिलाड़ी लोग में चउथा नंबर पर रहलन, कुल 25 छक्का मारे रहलन। हालाँकि, IPL 2021 में ऊ खाली 85 रन बना पवले रहलन।

2022 के IPL नीलामी में पूरन के सनराइजर्स हैदराबाद 10.75 करोड़ रुपइया में खरीदलस। 2023 में, ऊ IPL नीलामी में लखनऊ सुपर जायंट्स के टीम में 16 करोड़ रुपइया में सामिल भइलन।

2023 में, पूरन के मेजर लीग क्रिकेट के पहिलका सीजन खातिर MI न्यू यॉर्क टीम में ड्राफ्ट कइल गइल। फाइनल मैच में ऊ 55 बॉल पर 137 रन के शानदार पारी खेलले रहलन, जे टीम के जीत में अहम भूमिका निभवलस, आ ओह प्रदर्शन खातिर पूरन के "सीजन के बेस्ट खिलाड़ी" के खिताब मिलल।

## नोट


श्रेणी:वेस्टइंडीज के क्रिकेटर
ब्लैकआउट

जुद्ध के समय **ब्लैकआउट** के मतलब बा रात में बाहर के रोशनी के कम भा बंद कर देहल, ताकि दुश्मन के हवाई जहाज जमीन पर के टार्गेट के आसानी से ना देख सके। ई तरीका खासकर 20वीं सदी के सुरुआती ज़माना में इस्तेमाल भइल करे, जब हवाई बमबारी के खतरा बढ़ गइल रहे। आज के समय में जीपीएस, थर्मल सेंसर आ अउरी बेहतर टेक्नालजी के चलते अब एह किसिम के ब्लैकआउट के कवनो मतलब ना रह गइल बाटे।

## पहिला बिस्व जुद्ध
1913 में, जब विंस्टन चर्चिल ब्रिटिश नौसेना के प्रमुख रहलें, त ऊ ब्रिटेन के तटीय शहरन में ब्लैकआउट के योजना बनवले रहले। 12 अगस्त 1914 के, जब ब्रिटेन युद्ध में शामिल भइल, त ई योजना लागू भइल। 1 अक्टूबर 1914 के, लंदन में तेज बाहरी रोशनी बंद करे के आदेश दिहल गइल। 1915 में जर्मन बमबारी शुरू भइला के बाद, लोग खुदे स्ट्रीट लाइट तोड़ देत रहे, जेकरा चलते फरवरी 1916 में पूरा इंग्लैंड में ब्लैकआउट लागू भइल।
फ्रांस

फ्रांस में, 1915 के वसंत में जब जर्मन ज़ेपेलिन बमबारी शुरू कइलस, त पेरिस में ब्लैकआउट लागू भइल। हालांकि, बाद में ई नियम ढीला पड़ गइल, लेकिन 1918 में भारी बमबारी के चलते फिर से लागू भइल।
जर्मनी

जर्मनी में, ब्लैकआउट सिर्फ पश्चिमी मोर्चा से 150 किलोमीटर पीछे के क्षेत्र में लागू भइल।

## दुसरा बिस्व जुद्ध

द्वितीय विश्व युद्ध के दौरान, ब्रिटेन के एयर मिनिस्ट्री अनुमान लगवले रहे कि रात में हवाई बमबारी से भारी नुकसान हो सकेला। 1 सितंबर 1939 के, युद्ध शुरू होखे से पहिले, ब्लैकआउट नियम लागू भइल। सभी खिड़की-दरवाजा के भारी पर्दा, कार्डबोर्ड या पेंट से ढँक देवे के आदेश दिहल गइल, ताकि रोशनी बाहर ना जाए। स्ट्रीट लाइट बंद या नीचे की ओर मोड़ दिहल गइल, और ट्रैफिक लाइट आ वाहन के हेडलाइट पर खास कवर लगावल गइल।

दुकान आ फैक्ट्री में ब्लैकआउट लागू करे में दिक्कत भइल, खासकर जेकरा छत काँच के रहे। लोगन के असुविधा के बावजूद, ब्लैकआउट नियम सख्ती से लागू भइल, और उल्लंघन करे वाला पर कड़ी कार्रवाई भइल।

ब्लैकआउट के चलते रात में गाड़ी चलावे में दुर्घटना बढ़ गइल, जेकरा चलते कुछ नियम में ढील दिहल गइल। अपराध भी बढ़ गइल, काहेकि अंधेरा में चोरी, डकैती आ अन्य अपराध आसान हो गइल।

सितंबर 1944 में, जब जर्मनी के ताकत कम होखे लागल, त "डिम-आउट" लागू भइल, जेकरा तहत चाँदनी के बराबर रोशनी के अनुमति दिहल गइल। अप्रैल 1945 में, ब्लैकआउट पूरी तरह से खत्म भइल, और 30 अप्रैल के, जब हिटलर आत्महत्या कइलस, त बिग बेन के रोशनी फिर से जलावल गइल।
संयुक्त राज्य अमेरिका

पर्ल हार्बर पर हमला के बाद, अमेरिका के मुख्य भूमि पर भी ब्लैकआउट लागू भइल। अटलांटिक तट पर, रोशनी के चलते जहाज दुश्मन के सबमरीन के नजर में आ जात रहे, जेकरा चलते भारी नुकसान भइल। हालांकि, कुछ तटीय शहर ब्लैकआउट के विरोध कइलें, जेकरा चलते "सेकंड हैप्पी टाइम" कहाइल, जब जर्मन सबमरीन अमेरिकी जहाजन के भारी नुकसान पहुँचवलस।

## ब्लैकआउट के तकनीक

ब्लैकआउट लागू करे खातिर, खिड़की पर भारी पर्दा या पेंट लगावल जात रहे, ताकि रोशनी बाहर ना जाए। कुछ शहरन में, ब्लैकआउट ड्रिल भी करावल जात रहे, जेकरा तहत लोगन के बिजली, गैस बंद करे, पर्दा लगावे आ शरणस्थल में जाए के अभ्यास करावल जात रहे।

## आधुनिक तकनीक आ ब्लैकआउट

आज के समय में, उन्नत तकनीक के चलते ब्लैकआउट के प्रभाव कम हो गइल बा। दुश्मन के हवाई जहाज अब रेडियो बीम, रडार, नाइट विजन गॉगल्स आ सैटेलाइट के मदद से लक्ष्य खोज सकेला। तब्बो पर, 1991 के खाड़ी युद्ध में, बगदाद में ब्लैकआउट आ अन्य नागरिक सुरक्षा उपाय लागू भइल।

श्रेणी:सिविल डिफेंस
पटना मल्टी-मॉडल हब आ सबवे

## पटना मल्टी-मॉडल हब आ सबवे
**[[पटना]] मल्टी-मॉडल हब** आ **भूमिगत सबवे** बिहार के राजधानी पटना में बनल एगो आधुनिक यातायात सुविधा हवे, जेकर उद्घाटन 17 मई 2025 के मुख्यमंत्री नीतीश कुमार के हाथ से भइल रहे। ई सुविधा 18 मई 2025 से आम जनता खातिर खोलल गइल बा।https://www.prabhatkhabar.com/state/bihar/patna/use-of-multi-model-hub-started

## स्थान
ई हब पटना जंक्शन आ जीपीओ गोलंबर के बीच स्थित बा। एकर मुख्य उद्देश्य जंक्शन क्षेत्र के भीषण ट्रैफिक जाम से निजात दिलावल आ यात्रियन के एक जगह से दुसरका जगह तक आसानी से पहुंचावल बा।

## विशेषता

#### मल्टी-मॉडल हब

* ई भवन तीन मंजिला बा।
* **ग्राउंड फ्लोर** पर नगर सेवा बसन के पार्किंग बा।
* **पहिलका मंजिल** पर ऑटो आ ई-रिक्शा के व्यवस्था बा।
* **दुसरका मंजिल** पर टैक्सी आ कैब्स के सुविधा बा।
* यात्री लोग इहंवा से अपन-अपन सवारी आसानी से पकड़ सकेला।

## भूमिगत सबवे

* ई सबवे 440 मीटर लंबा बा।
* सबवे में एस्केलेटर, लिफ्ट आ ट्रैवलेटर लागल बा।
* ई पूरी तरह से वातानुकूलित (AC) बा, जवना से गर्मी आ धूल-धक्का से राहत मिलेला।

* लोग अब सड़क पार ना क के सीधे जमीन के नीचे से पटना जंक्शन पहुंच सकेला।

## यात्री लोग के प्रतिक्रिया

* अधिकतर लोग सुविधा से खुश बाड़े।
* बुजुर्ग आ महिला यात्री लोग के खास राहत मिलल बा।

* कुछ लोग शुरुआत में नई व्यवस्था के लेके थोड़ा भ्रम में रहले, बाकिर धीरे-धीरे सब समझ में आवे लागल बा।

## प्रशासन के पहल

* ट्रैफिक कंट्रोल खातिर स्टेशन रोड पर 40 ट्रैफिक जवान आ 15 अफसर के अतिरिक्त तैनाती भइल बा।

* साइनबोर्ड, घोषणाक प्रणाली आ गाइडलाइन लागल बा जेहसे यात्रियन के दिशा में सहूलियत मिले।
वीडियो कॉलिंग

**वीडियो कॉलिंग** वीडियोटेलीफोनी (जेकरा के **वीडियो कॉन्फ्रेंसिंग** या **वीडियो कॉल** भी कहल जाला) ऑडियो आ वीडियो के इस्तेमाल से एके साथ दू तरफा कम्युनिकेशन (बातचीत) के तरीका ह। आज के समय में वीडियोटेलीफोनी बहुते आम हो गइल बा। एकरे खातिर कई गो शब्द इस्तेमाल होखेलें। *वीडियोफोन* ऊ अलग से बनल डिवाइस हवे जवन खास वीडियो कॉलिंग खातिर होला (जइसे टेलीफोन होला)। अब के जमाना में स्मार्टफोन आ कंप्यूटर जइसन डिवाइस में वीडियो कॉलिंग के सुविधा आ चुकल बा, जवना से अलगा से वीडियोफोन के जरूरत घट गइल बा। वीडियो कॉन्फ्रेंसिंग से मतलब बा समूह में बातचीत करे के तरीका। ई तकनीक 'टेलीप्रेजेंस' में भी इस्तेमाल होखेला, जवना के मकसद बा कि दूर-दराज के लोग के अइसन अनुभव होखे मनो सब लोग एके कमरा में बइठल होखसु।

वीडियोटेलीफोनी के विचार उन्नीसवीं सदी के आखिरी समय में सोझा आइल, आ 1930 के दशक में ई सार्वजनिक रूप से उपलब्ध हो गइल। शुरुआती दौर में एकरा के डाकघर में बूथ लगाके देखावल गइल आ अलग-अलग अंतरराष्ट्रीय प्रदर्शनी में प्रदर्शन कइल गइल। सन् 1970 में AT&T पहिला कामर्शियल व्यक्तिगत वीडियोफोन सिस्टम लॉन्च कइलस। वीडियोफोन के अलावा इमेज फोन भी रहे, जे हर कुछ सेकंड में परंपरागत टेलीफोन लाइन के जरिए स्थिर इमेज सभ के अदला-बदली करत रहे। 1990 के आखिरी दशक में एडवांस वीडियो कोडेक्स, ताकतवर CPU आ तेज इंटरनेट सर्विस के बिकास से डिजिटल वीडियोफोन के मदद से सस्ता, बढ़िया रंगीन वीडियो सेवा दुनिया के लगभग कतहूँ उपलब्ध होखे लागल।

वीडियोटेलीफोनी के उपयोग में बहिरा आ बोल-चाल में कठिनाई झेले वाला लोग खातिर सांकेतिक भाषा के ट्रांसमिशन, दूरस्थ शिक्षा, टेलीमेडिसिन आ आवाजाही से जुड़ल दिक्कतन के दूर करे के सुविधा शामिल बा। समाचार मीडिया संस्थान एकरा के प्रसारण खातिर भी इस्तेमाल करत बाड़ें।

श्रेणी:कम्युनिकेशन
सोनी रजदान

**सोनी महेश भट्ट** ( née सोनी रजदान ; जनम 25 अक्टूबर 1956), जिनके एकनाम रूप से **सोनी** भी कहल जाला, एगो ब्रिटिश अभिनेत्री आ फिलिम निर्देशक बाड़ी जे भारतीय हिंदी भाषा के फिलिम सभ में काम करे लीं।  ऊ 1980 के दशक आ 1990 के दशक के शुरुआत के एगो प्रमुख अभिनेत्री के रूप में स्थापित भइल रहली। इनके कई गो प्रशंसा मिलल बा, जेह में एक ठो आईटीए अवार्ड भी सामिल बा, एकरे अलावा फिल्मफेयर अवार्ड के नामांकन भी बा।

## जीवन परिचय
सोनी रजदान   के जनम 25 अक्टूबर 1956   के इंग्लैंड के बर्मिंघम के स्मॉल हीथ इलाका में जर्मन मूल के ब्रिटिश महतारी गेरट्रूड होएल्जर आ कश्मीरी पंडित मूल के भारतीय पिता नरेंद्र नाथ रजदान के घरे भइल। भारत के बंबई में पलल बढ़ल बाड़ी।  रजदान अपना कैरियर के शुरुआत जॉन फाउल्स के *द कलेक्टर* से अंग्रेजी रंगमंच में कइली आ हिंदी मंच के कैरियर के शुरुआत सत्यदेव दुबे के जीन पॉल सार्त्रे के *नो एग्जिट* के रूपांतरण *बंड दरवाजे* से कइली . उनकर फोटो फ्रांको जेफिरेली देखले रहले जे उनका के अपना मिनीसीरीज *जीसस ऑफ नासरत* में मैरी के भूमिका में कास्ट कइल चाहत रहले. हालाँकि, ई भूमिका ओलिविया हसी के दिहल गइल आ रजदान के एगो युवा दुखी महतारी के रूप में चुनल गइल आ साथ ही साथ ऊ अउरी सीन सभ में एक्स्ट्रा के रूप में भी नजर अइलें।  

## संदर्भ

## बाहरी लिंक

* 
* Soni Razdan at Bollywood Hungama 
श्रेणी:हिंदी फिलिम ऐक्ट्रेस
श्रेणी:1956 में जनम
श्रेणी:जियत लोग
डिजिटल अरेस्ट

**डिजिटल अरेस्ट घोटाला** () भा **डिजिटल अरेस्ट** एगो नया किसिम के साइबर ठगी आ साइबरक्राइम हवे, जवना में ठग लोग खुद के पुलिस, सीबीआइ, चाहे अउरी दूसर कवनो सरकारी एजेंसी के अधिकारी बता के कहेला कि राउर डिजिटल गतिविधि अपराध (क्राइम) से जुड़ल बा। फिर रउआँ के धमकी दे के, वीडियो कॉल पर “अरेस्ट” (मने की गिरफ्तार) के नाटक रच के, पइसा वसूलल जाला।

## तरीका
ठग लोग पहले पीड़ित के मोबाइल नंबर पर कॉल करेला, आ खुद के पुलिस, सीबीआइ, चाहे अउरी अइसने कवनो दूसर सरकारी एजेंसी के अधिकारी, भा खुद के जज तक ले, बता के कहेला कि तहरा नाँव से ड्रग्स केस, मनी लॉन्डरिंग, भा दूसरा कवनो अपराध में संलिप्तता बा। फिर वीडियो कॉल पर नकली यूनिफॉर्म (वर्दी) पहिर के, पुलिस स्टेशन के सेटअप दिखा के, रउआँ से कहेला कि अगर तुरंत फाइन ना भरब त रउआँ के गिरफ्तार कर लिहल जाई। डर के माहौल बना के, ठग लोग रउआँ से ऑनलाइन पेमेंट करवा लेला।​

## कानूनी स्थिति

'डिजिटल अरेस्ट' के नाम से कवनो कानूनी प्रासेस भारत में मौजूद नइखे। पुलिस अधिकारी कबहिनों वीडियो कॉल पर गिरफ्तारी ना करेला, ना वॉयस या वीडियो कॉल पर बयान लेला, आ नाहिये ऑनलाइन पेमेंट के माँग करेला। अइसन कॉल आ डिमांड पूरा तरह से फर्जीये होखेला।​
एह तरीका से ई पूरा तरीका से साइबर फ्रॉड (साइबर फर्जीवाड़ा भा स्कैम) ह।

## सावधानी के उपाय
कबहियों अनजान नंबर से आवे वाला कॉल पर निजी जानकारी या बैंक डिटेल्स साझा ना करीं।​ अगर कवनो व्यक्ति खुद के सरकारी अधिकारी बता के डेरवावे, त तुरंते कॉल काट दीं आ नजदीकी पुलिस इस्टेशन में संपर्क करीं।​ सरकारी एजेंसी सभ कबहिनो वीडियो कॉल पर गिरफ्तारी या पेमेंट के मांग ना करेलीं।​ भारत में, साइबरक्राइम के शिकायत खातिर cybercrime.gov.in पर रपट लिखावल जा सके ला।​

## इहो देखल जाय
* साइबरक्राइम
* डिजिटल ठगी
* डिजिटल फुटप्रिंट

## संदर्भ

## बाहरी कड़ी
* साइबर क्राइम के रपट लिखावे खातिर भारत में वेबसाइट 
श्रेणी:साइबरक्राइम
श्रेणी:इंटरनेट फ्रॉड
हरे कृष्ण हरे राम

***हरे कृष्ण हरे राम*** भा **''हरे कृष्ण'' [[मंत्र]]**, जेकरा के अक्सरहा महामंत्र के नाँव से जानल जाला, 16-शब्दन क एगो वैष्णव मंतर हवे। ई मंतर एगो बहुत बाद के हिंदू ग्रंथ *कलि संतरण उपनिषद* से लिहल गइल ह जे गौड़ीय शाखा के उपनिषद ह आ मानल जाला की लगभग 15वीं-16वीं सदी ईसवी में रचल गइल। मानल जाला की ई मंतर 16वीं सदी में भक्ति आंदोलन के दौरा में संत चैतन्य महाप्रभु द्वारा पॉपुलर बनावल गइल; बाद के समय में (1960 के दशक में) इस्कान के संस्थापक ए. सी. चैतन्य महाप्रभु (प्रभुपाद) एह मंतर के अपना के अपना शाखा के सभसे प्रमुख मंत्र बनवलें — जे 'हरे कृष्ण आंदोलन' के रूप में जानल गइल।

मंत्र में तीन ठे शब्द भा संस्कृत नाँव "कृष्ण","राम" आ "हरे" आवे लें; "कृष्ण" आ "राम" चार-चार बेर आ "हरे" आठ बेर।

## संदर्भ

## बाहरी कड़ी
* 
*
श्रेणी:हिंदू भाक्ति पाठ
श्रेणी:हिंदू प्रार्थना आ ध्यान
वैभव सूर्यवंशी

**गिर्राज शर्मा** (जनम 17 सितंबर 2007) एगो उभरत भारतीय व्यवसायी आ छात्र बाड़े। ऊ 2025 में आपन इंटरमीडिएट (12वीं) के पढ़ाई सफलतापूर्वक पूरा कइले। गिर्राज शर्मा **चंदोखासर गाँव, पोरसा, मुरैना जिला, मध्य प्रदेश** से आवेलन आ ऊ भविष्य में एगो सफल व्यापारी बने के सपना देखत बाड़े।

छोटपन से ही गिर्राज में नेतृत्व, नवाचार, आ रणनीतिक सोच के जबरदस्त रुचि रहे। पढ़ाई के दौरान ऊ कई गो पढ़ाई आ अन्य क्रियाकलाप में भाग लेहले, जे उनका बिजनेस आ कॉमर्स के प्रति लगाव बढ़वलस। व्यापार के बदलत रूप से प्रेरित होके, ऊ अब उच्च शिक्षा आ असल जिनगी में अनुभव हासिल कर के आपन उद्यमी सपना पूरा करे के ठान लेले बाड़े।

नवजवान भारतीय उद्यमियन के नया पीढ़ी के नुमाइंदा के रूप में, गिर्राज शर्मा भारत के बढ़त बिजनेस ईकोसिस्टम में आपन योगदान देवे के चाहत बाड़े। ऊ एही सोच के साथ आगे बढ़ रहल बाड़न कि ऊ अइसन व्यवसाय खड़ा करस जवन नवाचार, नैतिकता, आ टिकाऊ विकास पर जोर देवे।
छोटका चार धाम

**छोटका चार धाम** भा **छोटा चार धाम** (मतलब: ‘छोट चार गो धाम’ या ‘चार गो छोट तीर्थ स्थल के परिक्रमा’) भारत के उत्तराखंड राज्य में, हिमालय के बीच बसल एगो महत्त्वपूर्ण आ आधुनिक हिंदूतीर्थ यात्रा सर्किट ह। ई चार गो जगहन के यात्रा हवे — गंगोत्री, यमुनोत्री, केदारनाथ, आ बद्रीनाथ। ई सभे जगह उत्तराखंड के गढ़वाल छेत्र में पड़ेलें।

बद्रीनाथ ओह चार गो धाम में से एक ह, जे बड़का चार धाम यात्रा में गिनल जाला। बड़का चार धाम भारत के चार कोना में स्थित बा। माने छोटा चार धाम के नाम ओही से आइल हवे। अक्षय तृतीया (जे ग्रेगोरियन कैलेंडर में अप्रैल या मई में आवेला) के दिन छोटा चार धाम यात्रा के शुरुआत होला। ई यात्रा भाई दूज (दीवाली के दू दिन बाद) के दिन बंद हो जाला।

मई आ जून में भारी संख्या में लोग इहाँ यात्रा पर आवेला। लेकिन जुलाई आ अगस्त में बरसात के कारण कई बेर रास्ता बंद हो जाला या भूस्खलन हो सकेला। 2013 में उत्तराखंड में आयल बाढ़ के चलते ई यात्रा रोकल गइल रहे। फेरू मई 2014 से ई यात्रा फिर से शुरू भइल।

अब यात्रा पर आवे वाला श्रद्धालुअन के संख्या बढ़ गइल बा, काहेंकि उत्तराखंड सरकार कई गो परमोशन के कदम उठवले बा। 2022 में, खाली दू महीना (10 जून से 10 अगस्त) में 28 लाख लोग ई चारो धाम में दर्शन करे आइल रहलें। एही साल (2022) में कुल मिला के 41 लाख लोग छोटा चार धाम यात्रा पर गइल रहलें। ओही साल, 14 लाख से जादे लोग केदारनाथ, 6 लाख लोग गंगोत्री, आ 5 लाख से ऊपर यमुनोत्री पहुँच चुकल रहलें। 15 लाख से अधिक लोग बद्रीनाथ में दर्शन कइले रहलें।

श्रेणी:हिंदू तीरथ
श्रेणी:उत्तराखंड के मंदिर
खारतूम

**सूडान** अफिरका महादीप में एगो देस बा। एकर राजधानी आ सभसे बड़ शहर खारतूम हवे। एकरा के उत्तरी सूडान भी कहल जाला काहें कि पहिले के सूडान से दक्खिनी हिस्सा अलगा हो के दक्खिन सूडान नाँव से अलगा देस बन गइल बा।
अनुनासिक

**अनुनासिक** इंडो-आर्यन भाषा सभ में एक किसिम के उच्चारण ह जे मुँह आ नाक दुनों के मदद से होला। ई स्वर आ व्यंजन सभ के मुँह से उच्चारण करत घरी कुछ हद तक नाक से हवा निकले के परिणाम होला। देवनागरी लिपि में ई चंद्रबिंदी के रूप में लिखल जाला। जनरल भाषा बिज्ञान में ई नैसलाइजेशन के समकक्ष हवे। एकरा के अक्सरहा अनुस्वार के साथे कन्फ्यूज कइल जा सके ला काहें की दुनों के उच्चारण मिलत-जुलत होला आ लोकल परभाव भा प्रमाद के चलते इनहन के उच्चारण में आपस में अदला-बदली हो सके ला; कबिता में छंद के सही रखे खातिर; वर्ण के मधुर बनावे खातिर चाहे अउरी कारन से इनहन के अदला-बदली हो सके ला। देवनागरी लिखाई में कई जगह अनुनासिक के चंद्रबिंदी से लिखे की बजाय खाली बिंदी से लिख दिहल जाला, एहू कारन भरम के इस्थिति पैदा हो जाला।

## संस्कृत व्याकरण में
पाणिनि के अष्टाध्यायी में एकरा खातिर सूत्र हा - "मुखनासिकावचनोऽनुनासिको"।

## संदर्भ

## स्रोत ग्रंथ
* 

*
बलूचिस्तान

**बलूचिस्तान** (बलूचीः بلۏچستان, Balochistan), जेकर उच्चारण अलग-अलग तरीका से होला (जइसे: बलोचिस्तान, बलुचिस्तान), एगो ऐतिहासिक इलाका ह जे पच्छिमी आ दक्खिनी एशिया में पड़ेला। ई इलाका ईरानी पठार के दूर दक्खिन-पूरबी हिस्सा में बा आ भारतीय प्लेट आ अरब सागर के किनारा के लगे बा। ई इलाका सुख्खा रेगिस्तान आ पहाड़ी इलाका हवे, जहाँ मुख्य रूप से बलूच जाति के लोग बसल बा लोग।

बलूचिस्तान इलाका आज के तीन गो देसन में बँटल बा – ईरान, अफगानिस्तान आ पाकिस्तान। प्रशासनिक रूप से ई पाकिस्तानी सूबा बलूचिस्तान, ईरानी सूबा सिस्तान आ बलूचिस्तान, आ अफगानिस्तान के दक्खिनी हिस्सा – जइसे निमरुज़, हेलमंद आ कंधार – में बाँटल बा। एकर दक्खिनी तट – खास कर के मकरान किनारा – अरब सागर से धइले बाटे, जवना में ओमान के खाड़ी (Gulf of Oman) खास बा।

## संदर्भ

श्रेणी:सांस्कृतिक प्रदेश
श्रेणी:दक्खिन एशिया के भूगोल
इस्फ़हान

**इस्फ़हान** (Esfahan) एगो सहर हवे जे ईरान के इस्फ़हान प्रांत, इस्फ़हान काउंटी आ ओकरे सेंट्रल डिस्ट्रिक्ट में पड़ेला। ई सहर ओह प्रांत, काउंटी आ डिस्ट्रिक्ट के राजधानी बा। ईरान के राजधानी तेहरान से करीबन 440 किलोमीटर (270 मील) दक्खिन में बसल बा। इस्फ़हान के आबादी करीब 22 लाख बा, जे एकरा ईरान के तीसरहा सबसे बेसी आबादी वाला सहर बनावेला — तेहरान आ मशहद के बाद। ई देश के दुसरका सबसे बड़ महानगरी इलाको ह।

ई सहर उत्तर-दक्खिन आ पूरुब-पच्छिम जाए वाला ईरान के मुख्य सड़कन के कटान बिंदु पर बसल बा। इस्फ़हान के बहुते तरक्की 9वीं से 18वीं सदी के बीच भइल। सफ़वी सल्तनत के राज में, अब्बास द ग्रेट के समय, ई सहर दुसरा बेर ईरान के राजधानी बनल। इस्फ़हान आपन फारसी-इस्लामी बनावट वाली शानदार इमारतन, चौड़ी सड़कन, छावल (ढँकाइल) पुल, महल, टाइल वाला मस्जिद आ ऊँच मीनारन खातिर जानल जाला। ए सहर में बहुत ऐतिहासिक इमारतन, मूर्ति, चित्रकारी आ बेशकीमती चीज मिलेला। इस्फ़हान के ख्याति एतना बा कि फारसी में एक कहावत बा – "इस्फ़हान आधा दुनिया ह" (Esfahān nesf-e-jahān ast)।

एही सहर में नक़्श-ए-जहान चौक बा, जे दुनिया के सबसे बड़ चौराहन में से एक हवे, आ यूनेस्को वर्ल्ड हेरिटेज साइटन में शामिल बा।

श्रेणी:ईरान के शहर
श्रेणी:ईरान
एस्ट्रोनॉट

***एस्ट्रोनॉट*** (); हिंदी: अंतरिक्षयात्री) शब्द पुरान ग्रीक भाषा के "ἄστρον" (astron) से आइल बा, जेकर मतलब होखेला "तारा", आ "ναύτης" (nautes) से, जेकर मतलब "नाविक" होला। एस्ट्रोनॉट ऊ बेकति होला जे मानव अंतरिक्ष-यात्रा कार्यक्रम के तहत ट्रेनिंग लेले होखे, ज़रूरी उपकरण से लैस होखे, आ अंतरिक्ष बिमान में कमांडर भा टीम के सदस्य बन के जाए। ई शब्द आमतौर पर पेशेवर अंतरिक्ष यात्री लोग खातिर इस्तेमाल होला, बाकिर कई बेर ई वैज्ञानिक, नेता, पत्रकार, भा अंतरिक्ष घुमुवा (टूरिस्ट) लोग खातिर भी बोले जाला — मतलब जवन कोई आदमी अंतरिक्ष में गइल होखे।

"एस्ट्रोनॉट" शब्द हर देश के मानव अंतरिक्ष यात्री पर लागू होला। बाकिर जे लोग के रूस भा सोवियत संघ भेजले बा, ओह लोग के आमतौर पर "कॉस्मोनॉट" कहल जाला। ई रूसी शब्द "कोस्मोस" (космос) से आइल बा, जेकर मतलब "अंतरिक्ष" होला, आ ई भी ग्रीक भाषा से ही आइल बा। चीन में जब हाल के बरिसन में मानव अंतरिक्ष यात्रा शुरू भइल, त "taikonaut" शब्द के चलन भइल, जवन मंदारिन भाषा के "tàikōng" (太空) से बनल बा, जेकर मतलब "अंतरिक्ष" होला। हालाँकि ई शब्द ज़्यादा अनौपचारिक बा आ ओकर स्रोत भी साफ नइखे। चीन में, सैनिक एस्ट्रोनॉट आ विदेशी साथी लोग के अधिकारिक रूप से "hángtiānyuán" (航天员) कहल जाला, जेकर मतलब "स्वर्ग में यात्रा करे वाला" भा "आकाश नाविक" होला।

साल 1961 से लेके 2021 तक कुल 600 लोग एस्ट्रोनॉट बन के अंतरिक्ष में उड़ान भर चुकल बा। 2002 तक सभे एस्ट्रोनॉट सरकार के माध्यम से — चाहे सेना भा नागरिक अंतरिक्ष एजेंसी — ट्रेनिंग आ मदद पावते रहस। बाकिर 2004 में जब निजी फंड से बनल SpaceShipOne के उप-कक्षीय उड़ान भइल, तब से नया किसिम के एस्ट्रोनॉट के पहिचान भइल — "व्यवसायिक एस्ट्रोनॉट" (Commercial Astronaut)।

श्रेणी:अंतरिक्ष उड़ान
श्रेणी:अंतरिक्ष अनुसंधान
शुभांशु शुक्ला

ग्रुप कैप्टन **शुभांशु शुक्ला** भारतीय वायु सेना के एक टेस्ट पायलट, इंजीनियर आ इसरो के एस्ट्रोनॉट बाड़ें। ऊ भारतीय मानव अंतरिक्ष यात्रा कार्यक्रम (Indian Human Spaceflight Programme) के तहत अंतरिक्ष में जाए वाला पहिला चार एस्ट्रोनॉटन में से एक बाड़ें, आ ओहमें से सबसे पहिलका जे अंतरिक्ष में उड़ान भरले बाड़ें।

फिलहाल ऊ "एक्सिअम मिशन 4" (Axiom Mission 4) पर इंटरनेशनल स्पेस स्टेशन (International Space Station) पर बाड़ें। ऊ अंतरराष्ट्रीय अंतरिक्ष स्टेशन पर जाए वाला पहिला भारतीय एस्ट्रोनॉट बन गइल बाड़ें, आ 1984 में राकेश शर्मा के बाद पृथिवी के कक्षा (ऑर्बिट) में पहुँचे वाला दुसरका भारतीय बनल बाड़ें।

श्रेणी:भारत के लोग
आरा नहर

**आरा नहर** भारत के बिहार के भोजपुर जिला (पहिले शाहाबाद जिला ) में सोने नहर प्रनाली के एगो नहर हवे. जब इ बनल रहे तब इ जगहा बंगाल प्रेसिडेन्सी के हिस्सा रहे।  २०वीं सदी के सुरुआत में पच्छिमी मुखिया नहर के बितरक के रूप में बनल एकर डिजाइन खरीफ आ रबी दुनों रोपनी ला मोटामोटी १५०,००० एकड़ खेती के जमीन के पटाइ करे ला बनावल गइल रहे।  आज ई **सोने लो लेवल कैनाल सिस्टम** के नाँव से जानल जाए वाला सिस्टम के घटक हवे आ एकर पानी इंद्रपुरी बान्ध से आवेला। 

## कहवाँ से जानकारी आइल
होलखम भवन

alt=|thumb| होलखम भवन, दक्खिन के पैलेडियन अगवाड़ा जेकर दुआर पे कलाकारी नइखे
**होलखम भवन** इंग्लैंड के नॉरफोक के होलखम  गाँव के लगे 18वीं सदी के एगो अंगरेजी देहाती घर हवे, जे नइकी-पैलेडियन सैली में थॉमस कोक, लेस्टर के पहिला अर्ल ला बनल रहे।  भवन के बनावट विलियम केंट रिचर्ड बॉयल, बर्लिंगटन के तीसरा अर्ल, मैथ्यू ब्रेटिंघम आ थॉमस को सोचले रहन लोग।

## कहवाँ से जानकारी आइल
श्रेणी:Wikipedia articles incorporating a citation from the 1911 Encyclopaedia Britannica with Wikisource reference
टेम्बा बवूमा

**टेम्बा बवूमा** (जनम: 17 मई 1990) एगो साउथ अफ्रीकी अंतरराष्ट्रीय क्रिकेट खिलाड़ी हउवें, जे अभी साउथ अफ्रीका के टेस्ट आ वनडे टीम के कप्तान बाड़ें, आ पहिले टी20 टीम के भी कप्तानी कइले रहलन। ऊ दंँयहत्था मिडिल ऑर्डर बल्लेबाज हवें। टेम्बा बवूमा साउथ अफ्रीका खातिर टेस्ट में सेंचुरी बनावे वाला पहिला ब्लैक अफ्रीकी खिलाड़ी रहलें, आ ओही टीम के कप्तानियो करे वाला पहिला अफ्रीकी मूल के खिलाड़ी बनलें। बवूमा साउथ अफ्रीका के ओह तीन बैट्समैन में से एक हवें, जे अपना वनडे डेब्यू मैच में सेंचुरी (113 रन) बनवले रहलें — ई मैच सितंबर 2016 में आयरलैंड के खिलाफ भइल रहल। उनका कप्तानी में साउथ अफ्रीका 2025 के वर्ल्ड टेस्ट चैंपियनशिप के फाइनल जीतलस, जे साउथ अफ्रीका के 27 साल बाद आईसीसी टूर्नामेंट में पहिलका जीत रहल।
मधुराष्टकम्

***मधुराष्टकम्*** भा **मधुराष्टक**, संस्कृत भाषा में रचल एगो अष्टक टाइप क स्तोत्र भा वंदना गीत हवे जे हिंदू देवता कृष्ण के बाल रूप के मधुरता क बरनन करे ला। एकर रचयिता हिंदू भक्ति मार्ग के संत वल्लभाचार्य हवें। वल्लभ एगो तेलुगु ब्राह्मण रहलें जे पुष्टिमार्ग के प्रणेता आ एह शाखा के जनता में फइलावे वाला संत रहलन। कथा के मोताबिक जब भगवान कृष्ण खुद वल्लभ के सोझा आ के आधी रात क उनुके दर्शन दिहलन, सावन के अँजोर के एकादशी के, तहिये ऊ कृष्ण के बंदना में ई अष्टक रचलें।

वल्लभ अउरियो कई ठे साहित्यिक रचना सभ के रचयिता मानल जालें जइसे की *व्यास सूत्र भाष्य*, *जैमिनी सूत्र भाष्य*, *भागवत सुबोधिनी टीका*, *पुष्टि प्रवाल मर्यादा*, आ *सिद्धांत रहस्य*।

वंदना आ भक्ति के ई सोत्र मधुराष्टक पुष्टिमार्ग के बढ़ावे खातिर रचल गइल। पुष्टिमार्ग भगवान कृष्ण के भक्ति में बिना शर्त लीन हो जाये के रास्ता हवे जहाँ भगवान के भक्ति में गीत गावल (कीर्तन), उनके इयाद कइल (स्मरण भा सुमिरन), उनके रूप कल्पित कइल आ निहारल (दरशन) आ उनके खातिर सेवा के भाव राखल (सेवा) एह मार्ग के मुख्य अंग हवें। ई अष्टक गीत भगवान के मधुर रूप के गावल-सुमिरण-सेवा-दरशन के माध्यम से उनुके असली स्वरुप के साक्षात्कार के माध्यम हवे।

श्रेणी:हिंदू भाक्ति पाठ
श्रेणी:स्तोत्र
ऑनलाइन ऑफिस सूट

thumb|ओनलीऑफ़िस में एगो स्प्रेडशीट
**ऑनलाइन ऑफिस सूट** () एगो अइसन सॉफ्टवेयर हवे जे वेब ब्राउज़र के माध्यम से इंटरनेट पर एक्सेस कइल जाला। ई लोगन के कहीं से भी, कभी भी एक साथ मिल के काम करे के सुविधा देला, जइसे कि दस्तावेज़ बनावल, संपादन कइल, आ साझा कइल। कुछ ऑनलाइन ऑफिस सूट बस वेब पर उपलब्ध बा, जबकि कुछ के लोकलो सर्वर पर इंस्टॉल कइल जा सकेला। कुछ फ्री में उपलब्ध बा, त कुछ के इस्तेमाल खातिर सब्सक्रिप्शन लेवे के पड़े ला। कुछ ऑनलाइन ऑफिस सूट प्रोग्रेसिव वेब एप्लिकेशनो के रूप में चल सके लें, जिनहन खातिर लगातार इंटरनेट कनेक्शन के जरूरत ना पड़े ला। ई सॉफ्टवेयर ओपन-सोर्स आ प्रोपाइटरी दूनो रूप में उपलब्ध बाड़ें।

आम तौर पर, ऑनलाइन ऑफिस सूट में वर्ड प्रोसेसर, स्प्रेडशीट, प्रेजेंटेशन प्रोग्राम शामिल रहे लें। एक्स्ट्रा में से, वेबमेल, कैलेंडर, इंस्टेंट मैसेजिंग (जइसे कि वॉइस आ वीडियो कॉन्फ्रेंसिंग), कंटेंट मैनेजमेंट सिस्टम, वेब पोर्टल, विकी, ब्लॉग, फोरम, डायग्रामिंग, ग्राफिक्स एडिटर, डाटा मैनेजमेंट, प्रोजेक्ट मैनेजमेंट, कस्टमर रिलेशनशिप मैनेजमेंट, एंटरप्राइज रिसोर्स प्लानिंग, अकाउंटिंग, मैप्स, नोटटेकिंग आ न्यूज जइसन सुविधा सभ भी हो सकेला।

ऑनलाइन ऑफिस सूट के कई फायदा बा। ई किसी भी डिवाइस आ वेब ब्राउज़र से एक्सेस कइल जा सकेला, जवन यूज़र के कहीं से भी दस्तावेज़ पर काम करे के सुविधा देला। ई लगभग डेस्कटॉप एप्लिकेशन के बराबर फंक्शनलिटी दे सकेला, आ सामान्य फाइल फॉर्मेट के समर्थन करेला। अगर यूज़र के कंप्यूटर फेल हो जाला, त डाकुमेंट क्लाउड में सुरक्षित रहेला। ऑनलाइन सेवा प्रदाता के बैकअप प्रक्रिया आ स्थिरता आमतौर पर घरेलू सिस्टम से बेहतर होला। डिवाइस के रखरखाव आसान हो जाला, काहे कि लोकल डिवाइस पर ऑफिस सूट इंस्टॉल करे के जरूरत नइखे।

बाकिर, कुछ कमियो बाड़ी सन। सब्सक्रिप्शन लागत समय के साथ बढ़ सके ला, जे लोकल इंस्टॉल सॉफ्टवेयर से महँग पड़ सकेला। डिजिटल संप्रभुता के मुद्दा उठ सकेला, खासकर जब डेटा के स्टोरेज लोकेशन पर नियंत्रण ना होखे। नेटवर्क स्पीड धीमा होखला पर ऑनलाइन ऑफिस सूट सही से कामो ना करे लें। कुछ दसा सभ में यूज़र के सॉफ्टवेयर के संस्करण पर कवनो कंट्रोले ना रहे ला, आ अपडेट के बाद नया एडिशन कम उपयुक्त हो सकेला।

कुल मिलाके, ऑनलाइन ऑफिस सूट आधुनिक कार्यप्रणाली में सहयोग आ लचीलापन के बढ़ावा देला, बाकिर उपयोगकर्ता के जरूरत आ संसाधन के आधार पर ओकरा के सावधानी से चुनल आ इस्तेमाल कइल जरूरी बा।

श्रेणी:वेब टेक्नालॉजी
श्रेणी:सॉफ्टवेयर
मुख मैथुन

**मुखमैथुन** (*मुखकर्म* या *मुखसंगम*) एक अइसन यौन क्रिया ह, जवना में एक व्यक्ति दोसर व्यक्ति के यौनांग (जइसे कि लिंग, योनि, या गुदा) के अपन मुँह, ओंठ, जीभ भा मुँह के अन्य भाग से उत्तेजित करेला। ई क्रिया सहमति पर आधारित होला आ यौन संतुष्टि देवे वाला अनुभव मानल जाला।

मुखमैथुन के कई रूप होला:

## योनि-मुखमैथुन
एह क्रिया में एक व्यक्ति अपन मुँह के उपयोग से दोसर व्यक्ति के योनि के उत्तेजित करेला। एहके अंगरेजी में *cunnilingus* कहल जाला।  

File:Achille Devéria erotism.jpg|कलात्मक चित्रण
File:Detail of Édouard-Henri Avril (23).jpg|पुरान चित्रकारी
File:Lossow4.jpg|ऐतिहासिक चित्र


## लिंग-मुखमैथुन
एह क्रिया में मुँह के उपयोग से लिंग के उत्तेजित कइल जाला, जवना के अंगरेजी में *fellatio* कहल जाला।  

File:Wiki-fellatio.png|शिक्षापरक आरेख
File:Deepthroat.png|गहराई तक मुखमैथुन (डीपथ्रोट)
File:Wiki-dthroat.png|प्रक्रिया के चित्रण


## गुदा-मुखमैथुन
एह रूप में मुँह के प्रयोग से गुदा के उत्तेजित कइल जाला, जवना के *anilingus* कहल जाला।  

File:Wiki-anilingus.png|गुदा मुखमैथुन (एनालिंगस)
File:Rusty trombone simple.jpg|रूढ़ चित्रण


## स्वास्थ्य आ सुरक्षा
मुखमैथुन के दौरान यौन-संक्रमण (STI) के खतरा रहेला, खासकर अगर सुरक्षात्मक उपाय (जैसे कि डेंटल डैम या कंडोम) के प्रयोग ना कइल जाए। निम्न बातन के ध्यान में राखल ज़रूरी बा:

* साफ-सफाई
* पार्टनर के सहमति
* संक्रमण से बचाव खातिर सुरक्षा उपाय

## संदर्भ


श्रेणी:मानव कामुकता
गुदा मैथुन

**गुदा मैथुन** (*पायू संगम* या *गुदपरक सम्भोग*) मैथुन के एक रूप ह, जवना में पुरुष आपन लिंग या कबहूँ जीभ के प्रयोग करके महिला (या साथी) के गुदा में प्रवेश करेला। ई क्रिया यौन संतुष्टि खातिर कई जोड़ा द्वारा सहमति से कइल जाला।

एह तरह के मैथुन में साफ-सफाई आ स्वास्थ्य सुरक्षा के विशेष ध्यान रखल जरूरी होला, काहें कि गुदा में संक्रमण के संभावना अधिक होला। कंडोम, चिकनाई (lubricant), आ स्वच्छता पर जोर दिहल जाला।

## स्वास्थ्य आ सुरक्षा
गुदा मैथुन में सही तरीका से सुरक्षात्मक उपाय ना लेहल जाए त यौन संक्रमण (STI), गुदा के चोट, आ दुसरका स्वास्थ्य समस्या हो सकेला। डॉक्टर लोग एह क्रिया के समय निम्नलिखित सावधानी बरते के सलाह देला:

* कंडोम के इस्तेमाल  
* पानी आधारित लुब्रिकेंट के प्रयोग  
* धीरे-धीरे प्रवेश  
* हर क्रिया के बाद साफ-सफाई

## चित्र संग्रह

File:Wiki-analsex.png|यौन शिक्षा आरेख
File:Anal_Intercourse_Artwork.jpg|कलात्मक चित्रण
File:Édouard-Henri_Avril_anal_sex_detail.jpg|ऐतिहासिक चित्र
File:Wiki-pegging.png|पैगिंग के आरेख
File:Wiki-anilingus.png|एनालिंगस (मौखिक गुद मैथुन) के आरेख


## संदर्भ


श्रेणी:मानव कामुकता
हस्तमैथुन

**हस्तमैथुन** () एक सामान्य यौन क्रिया ह, जवना में व्यक्ति आपन यौन संतुष्टि खातिर स्वयं ही अपन शरीर के (खास कर के यौनांग) के स्पर्श, मसाज भा रगड़ के माध्यम से उत्तेजित करेला। ई क्रिया पुरुष आ महिला दुनों द्वारा कइल जा सकेला, आ बहुत लोग जीवन के कउनो ना कउनो दौर में एह अनुभव से गुजरेला।

ई एक सामान्य जैविक व्यवहार ह, जवना में ना त कौनो सामाजिक साथी के ज़रूरत होला ना ही यौन संबंध के। आधुनिक समय में स्वास्थ्य विशेषज्ञ एह क्रिया के एक *सुरक्षित* आ *प्राकृतिक तरीका* मानेला, जवना से तनाव कम हो सकेला, नींद में सुधार हो सकेला, आ यौन स्वास्थ्य बेहतर हो सकेला।

## स्वास्थ्य आ सामाजिक पक्ष
हस्तमैथुन पर अलग-अलग संस्कृतियन में अलग-अलग सोच बा। कहीं एकर सामाजिक स्वीकार्यता बा, त कहीं ई वर्जित मानल जाला। वैज्ञानिक दृष्टिकोण से ई मानसिक आ शारीरिक स्वास्थ्य के लिहाज़ से सुरक्षित माना जाला, जब ले ई अत्यधिक ना होखे।

;फायदे 
*तनाव कम करे में मददगार
*यौन अंगन के समझ बेहतर होखेला
*नींद में सुधार हो सकेला
*मासिक धर्म में दर्द के राहत

;संभावित जोखिम (अगर अत्यधिक हो):
*सामाजिक अलगाव
*समय के दुरुपयोग
*अगर जबरदस्ती भा हिंसात्मक तरीका से कइल जाव त चोट के संभावना

## चित्र संग्रह

File:Klimt Mulher sentada.jpg|कलात्मक चित्रण
File:Male masturbation.svg|पुरुष हस्तमैथुन के आरेख
File:1925 Wegener Les Delassements dEros 09 anagoria.JPG|ऐतिहासिक चित्र
File:Geiger-masturbation-mutuelle.jpg|सांकेतिक चित्रण
File:Woman masturbating.tif|महिला हस्तमैथुन (शिक्षापरक चित्र)
File:Female Masturbation Close Up.jpg|क्लोज-अप चित्रण (शैक्षणिक प्रयोग हेतु)


## संदर्भ


श्रेणी:मानव कामुकता